Myristicaceae
Myristicaceae je porodica cvjetnica, muškatnih oraha, u redu Magnoliales , razred Magnoliopsida, divizija Tracheophyta. Imenovana je po tipskom rodu Myristica. Ova porodica ima preko 500 vrsta u 21 rodu. Vjeruje se da su muškatovi orasi porojeklom sa Molučkih otoka, a rasprostranjeni su u tropima Starog i Novog svijeta. Plodovi su općepoznati kao muškatni oraščić čija je sjemenka obavijena arilusom. Svjež arilus je crven, a sušenjem požuti. Poznat je kao droga macis, a upotrebljava se za začin i lijek.